Esityksessä ehdotetaan, että raha-automaattien sijoittelun ja käytön periaatteet suunnitellaan siten, että rahapelaamisesta aiheutuvat haitat olisivat mahdollisimman vähäisiä. Lisäksi raha-automaatit on sijoitettava siten, että niiden käyttöä voidaan esteettömästi valvoa. Erityisesti alaikäisten ja haavoittuvassa asemassa olevien suojaaminen tulee huomioida. Lisäksi ehdotetaan, että Veikkaus Oy ja raha-automaatin sijoituspaikan haltija laativat omavalvontaa koskevan suunnitelman valvonnan ja edellä mainittujen periaatteiden toteuttamisen varmistamiseksi.